《西城赠别》
明代·刘鸿渐

入夏薰风花自开，斜风细雨共登台。云移塔影凌霄下，月落城阴返照来。

四海风尘双短鬓，百年天地一孤垒。由来世路多萍合，为尔临高首重回。

作者简介：刘鸿渐，字绍嘉。东莞人。明神宗万历时人。理学家，学者称磐石先生。尝六中副车，年八十七卒。有《易说》、《兰轩诗文集》、《汇雅》、《省劝录》诸书。民国张其淦《东莞诗录》卷一八有传。